b'\n_START_ARTICLE_\nHonda FCX\n_START_PARAGRAPH_\nHonda FCX (engl. Fuel Cell eXperimental) on Hondan valmistama vetyajoneuvo. Sen sanotaan olevan t\xc3\xa4ysin \xc3\xa4\xc3\xa4net\xc3\xb6n.\n_START_SECTION_\nVuoden 1999 malli\n_START_PARAGRAPH_\nEnsimm\xc3\xa4inen prototyyppi FCX:st\xc3\xa4 esiteltiin vuonna 1999. T\xc3\xa4m\xc3\xa4 malli oli kaksiovinen, nelj\xc3\xa4n istuttava auto. Se mitat olivat pituus 4\xc2\xa0165 mm, leveys 1\xc2\xa0760 mm ja korkeus 1\xc2\xa0645 mm. Polttokennon teho oli 78 kW. Auton moottorin huipputeho oli 60 kilowattia, v\xc3\xa4\xc3\xa4nt\xc3\xb6 272 newtonmetri\xc3\xa4 ja sen EPA:n mukainen toimintas\xc3\xa4de oli noin 270 kilometri\xc3\xa4.\n_START_SECTION_\nVuoden 2005 malli\n_START_PARAGRAPH_\nFCX:\xc3\xa4\xc3\xa4 p\xc3\xa4ivitettiin vuonna 2005. Uuden mallin moottorin huipputeho oli 80 kilowattia ja v\xc3\xa4\xc3\xa4nt\xc3\xb6 282 newtonmetri\xc3\xa4. Toimintas\xc3\xa4de parani noin 305 kilometriin. My\xc3\xb6hemmin t\xc3\xa4t\xc3\xa4 parannettiin edelleen ohjelmistop\xc3\xa4ivityksill\xc3\xa4 noin 340 kilometriin._NEWLINE_Hondan tiedottajan Andy Boydin mukaan FCX:n valmituskustannuksiksi arvioitiin tuolloin noin 1-2 miljoonaa dollaria.\n_START_SECTION_\nVuoden 2007 malli\n_START_PARAGRAPH_\nT\xc3\xa4m\xc3\xa4 uusin malli on ensimm\xc3\xa4inen tuotantomalli FCX:st\xc3\xa4 ja auton ulkon\xc3\xa4k\xc3\xb6\xc3\xa4 onkin parannettu merkitt\xc3\xa4v\xc3\xa4sti. Uuden auton polttokenno on merkitt\xc3\xa4v\xc3\xa4sti pienempi kuin aiemmissa versioissa, mutta tarjoaa silti enemm\xc3\xa4n tehoa, 100 kW._NEWLINE_Mallin vetyvarastot voivat varastoida jopa 5 kiloa vety\xc3\xa4 tarjoten 570 kilometrin kantaman.'